
56 DR 30.10.2012 

 
Butiran 02300 – Jalan-Jalan Luar Bandar. Sekali saya merakamkan banyak terima 

kasih atau penghargaan kepada kementerian kerana baru-baru ini banyak jalan luar bandar 
di bina dan dinaiktarafkan di kawasan saya di Kapit. Cuma saya kalau boleh mahu diberi 
senarai, saya hendak tahu adakah cadangan baru diambil kira di dalam bajet ini.  

 Jadi sekarang Tuan Pengerusi, saya beralih kepada Butiran 03200 – Skim 
Pembangunan Kesejahteraan Rakyat iaitu projek Program Bantuan Rumah (PBR). Jadi, 
begitu juga dalam empat tahun ini sejak tahun 2009 sehingga 2012, banyak juga 
peruntukan diberi kepada kami kawasan Kapit di P.215. Akan tetapi saya ada dua kawasan 
Dewan Undangan Negeri dalam P.215, nampaknya di sebuah kawasan N.55 DUN Katibas 
di kawasan Parlimen saya, begitu banyak kita telah siapkan dan begitu baik sekali 
menggunakan kaedah gotong-royong. Akan tetapi di kawasan N.54 di Pelagus ia tidak 
seberapa.  

Jadi, saya mohon dalam bajet ini kami diberikan lagi supaya mereka yang duduk di 
kawasan DUN N.54 Pelagus ini dalam kawasan P.152 Kapit juga, kami diberi penagihan 
belanja yang kita akan luluskan ini untuk kita meneruskan, menyejahterakan rakyat di sana 
melalui Program Bantuan Rumah ini.  

 Tuan Pengerusi, dengan yang begitu spesifik kesemuanya, saya minta penjelasan. 
Jadi itulah ucapan saya, sekian terima kasih.  

 Tuan Pengerusi [Datuk Dr. Wan Junaidi bin Tuanku Jaafar]:  Hujung sekali, 
silakan Yang Berhormat Jerai.  

 

4.09 ptg. 

 Tuan Mohd. Firdaus bin Jaafar [Jerai]: Terima kasih kepada Tuan Pengerusi 
yang telah memberikan laluan kepada saya mewakili rakyat Jerai, pendek dan padat insya-
Allah.  

 Pertama sekali iaitu Butiran 00604 – Institut Kemahiran MARA berkaitan dengan 
Institut Profesional Mara yang telah dicadangkan untuk dibina di kawasan Parlimen Jerai, 
Daerah Yan yang mana pengambilan tanah dan jalan telah dibuat, telah dibayar 
pampasannya kepada yang terlibat. Kemudian telah pun dibina satu jalan menghala ke 
tapak tersebut namun sampai hari ini sunyi tanpa berita iaitu Kolej Profesional Mara yang 
dicadangkan di Daerah Yan.  

■1610 

Kemudian yang keduanya saya melihat dari sudut pinjaman pembiayaan secara 
Islam. Ini agak baik dan saya harap apakah prasyaratnya dan golongan-golongan yang 
layak membuat pinjaman ini perlu diperbesarkan dan supaya khususnya dari kalangan 
peserta-peserta GIATMARA sepatut diberi keutamaan untuk membuat pinjaman kerana 
mereka akan mengaktifkan bidang-bidang yang mereka ceburi selepas sepanjang tempoh 
mereka kursus di GIATMARA.  

Kemudian, Butiran 02000 iaitu Bekalan Air Luar Bandar. Saya mengharap 
kementerian lebih peka dan lebih bertanggungjawab dan mengambil kesempatan di 
Gunung Jerai mempunyai air yang sejuk, bersih dan kemudian dijamin terbaik untuk 
kegunaan rakyat. Jadi, bolehkah kementerian jadikanlah sumber air itu kepada rakyat 
sekitar masyarakat sekeliling Gunung Jerai kerana sekarang ini pihak kerajaan negeri telah 
berusaha mempunyai dana khas tertentu untuk membantu kampung-kampung yang sekitar 
itu memberi bekalan yang terbaik. Namun begitu, masih terdapat ruang yang mesti dijalin 
kerjasama oleh pihak kementerian untuk mewujudkan tangki ataupun kolam air yang lebih 
bersih dan selamat juga besar untuk kapasiti lebih ramai penduduk sekitar masyarakat 
setempat khususnya di sekitar Gunung Jerai itu.  

Kemudian, Butiran 02300 Tuan Pengerusi iaitu Jalan-Jalan Luar Bandar. Isunya 
seramai rakan-rakan Ahli Parlimen menyebut jalan-jalan luar bandar ini. Satu yang menarik 
cuma bagi saya kualitilah. Kontraktor yang dapat projek tersebut perlu mengambil kira 
bilangan jumlah penduduk setempat, kenderaan yang keluar masuk kerana dalam kes di 
kawasan saya itu tiga bulan sahaja kemudian rosak. Kemudian tunggu pula tender projek 
yang kedua. Jadi kerajaan, kita semua kononnya pihak kementerian membelanjakan begitu 
banyak wang walhal jalan yang sama, bukan kita menambah kilometer yang lebih panjang 
tetapi jalan yang sama. Empat bulan, lima bulan baiki semula.  



Butiran 02300- Jalan-Jalan Luar Bandar. Sekali saya merakamkan banyak terima kasih atau penghargaan kepada kementerian kerana baru-baru ini banyak jalan luar bandar di bina dan dinaiktarafkan di kawasan saya di Kapit. Cuma saya kalau boleh mahu diberi senarai, saya hendak tahu adakah cadangan baru diambil kira di dalam bajet ini. Jadi sekarang Tuan Pengerusi, saya beralih kepada Butiran 03200- Skim Pembangunan Kesejahteraan Rakyat iaitu projek Program Bantuan Rumah (PBR). Jadi, begitu juga dalam empat tahun ini sejak tahun 2009 sehingga 2012, banyak juga peruntukan diberi kepada kami kawasan Kapit di P.215. Akan tetapi saya ada dua kawasan Dewan Undangan Negeri dalam P.215, nampaknya di sebuah kawasan N.55 DUN Katibas di kawasan Parlimen saya, begitu banyak kita telah siapkan dan begitu baik sekali menggunakan kaedah gotong-royong. Akan tetapi di kawasan N.54 di Pelagus ia tidak seberapa. Jadi, saya mohon dalam bajet ini kami diberikan lagi supaya mereka yang duduk di kawasan DUN N.54 Pelagus ini dalam kawasan P.152 Kapit juga, kami diberi penagihan belanja yang kita akan luluskan ini untuk kita meneruskan, menyejahterakan rakyat di sana melalui Program Bantuan Rumah ini. Tuan Pengerusi, dengan yang begitu spesifik kesemuanya, saya minta penjelasan. Jadi itulah ucapan saya, sekian terima kasih. Tuan Pengerusi [Datuk Dr. Wan Junaidi bin Tuanku Jaafar]: Hujung sekali, silakan Yang Berhormat Jerai. 4.09 ptg. Tuan Mohd. Firdaus bin Jaafar [Jerai]: Terima kasih kepada Tuan Pengerusi yang telah memberikan laluan kepada saya mewakili rakyat Jerai, pendek dan padat insya- Allah. Pertama sekali iaitu Butiran 00604- Institut Kemahiran MARA berkaitan dengan Institut Profesional Mara yang telah dicadangkan untuk dibina di kawasan Parlimen Jerai, Daerah Yan yang mana pengambilan tanah dan jalan telah dibuat, telah dibayar pampasannya kepada yang terlibat. Kemudian telah pun dibina satu jalan menghala ke tapak tersebut namun sampai hari ini sunyi tanpa berita iaitu Kolej Profesional Mara yang dicadangkan di Daerah Yan. #1610 Kemudian yang keduanya saya melihat dari sudut pinjaman pembiayaan secara Islam. Ini agak baik dan saya harap apakah prasyaratnya dan golongan-golongan yang layak membuat pinjaman ini perlu diperbesarkan dan supaya khususnya dari kalangan peserta-peserta GIATMARA sepatut diberi keutamaan untuk membuat pinjaman kerana mereka akan mengaktifkan bidang-bidang yang mereka ceburi selepas sepanjang tempoh mereka kursus di GIATMARA. Kemudian, Butiran 02000 iaitu Bekalan Air Luar Bandar. Saya mengharap kementerian lebih peka dan lebih bertanggungjawab dan mengambil kesempatan di Gunung Jerai mempunyai air yang sejuk, bersih dan kemudian dijamin terbaik untuk kegunaan rakyat. Jadi, bolehkah kementerian jadikanlah sumber air itu kepada rakyat sekitar masyarakat sekeliling Gunung Jerai kerana sekarang ini pihak kerajaan negeri telah berusaha mempunyai dana khas tertentu untuk membantu kampung-kampung yang sekitar itu memberi bekalan yang terbaik. Namun begitu, masih terdapat ruang yang mesti dijalin kerjasama oleh pihak kementerian untuk mewujudkan tangki ataupun kolam air yang lebih bersih dan selamat juga besar untuk kapasiti lebih ramai penduduk sekitar masyarakat setempat khususnya di sekitar Gunung Jerai itu. Kemudian, Butiran 02300 Tuan Pengerusi iaitu Jalan-Jalan Luar Bandar. Isunya seramai rakan-rakan Ahli Parlimen menyebut jalan-jalan luar bandar ini. Satu yang menarik cuma bagi saya kualitilah. Kontraktor yang dapat projek tersebut perlu mengambil kira bilangan jumlah penduduk setempat, kenderaan yang keluar masuk kerana dalam kes di kawasan saya itu tiga bulan sahaja kemudian rosak. Kemudian tunggu pula tender projek yang kedua. Jadi kerajaan, kita semua kononnya pihak kementerian membelanjakan begitu banyak wang walhal jalan yang sama, bukan kita menambah kilometer yang lebih panjang tetapi jalan yang sama. Empat bulan, lima bulan baiki semula.